section_heading: Prvi svjetski rat
paragraph_text: Kada je Hindenburg u kolovozu 1916. zamijenio Falkenhayna na mjestu načelnika Glavnog stožera, Leopold je zamijenio Hindenburga na Zapovjedništvu Istoka (Oberbefehlshaber Ost) čime je postao vrhovni zapovjednik svih njemačkih snaga na Istočnom bojištu. Kao zapovjednik Istoka Leopold je bio pod velikim utjecajem svog načelnika stožera pukovnika Maxa Hoffmanna koji je, kao svojevrsni Ludendorff Istočnog bojišta, de facto planirao i vodio njemačke operacije na Istočnom bojištu. Leopoldove snage su na Istočnom bojištu u srpnju 1917. uspješno suzbile Kerenskijevu ofenzivu, te su u rujnu te iste godine zauzele Rigu. Nakon Oktobarske revolucije boljševička vlada je u studenom 1917. potpisala primirje s njemačko-austrijskim snagama. Međutim, u veljači 1918. neprijateljstva su obnovljena, te su njemačke snage pod Leopoldovnim vrhovnim zapovjedništvom prodrle u Estoniju i Litvu na sjeveru, te Ukrajinu i Krim na jugu. Konačno, 3. ožujka 1918. potpisan je Brest-Litovski mir čime su okončana neprijateljstva na Istočnom bojištu.thumb|175px|left|Leopold Bavarski (na slici lijevo) s bavarskim prestolonasljednikom [[Rupprecht Bavarski|Rupprechtom]]